recursal/SuperWikiNEXT-32B huggingface dataset:
Το **FireWire**, επίσης γνωστό ως i.Link (όνομα της Sony), είναι σειριακός δίαυλος για ψηφιακό ήχο/ψηφιακό βίντεο, προσφέροντας υψηλής ταχύτητας και πραγματικού χρόνου υπηρεσίες .
Το FireWire έχει αντικαταστήσει το παράλληλο SCSI σε πολλές εφαρμογές, λόγω των χαμηλότερων δαπανών υλοποίησης και της απλούστερης καλωδίωσής του. Το FireWire είναι επίσης διαθέσιμο σε ασύρματες, οπτικών ινών και ομοαξονικές εκδόσεις με χρήση ισόχρονων πρωτοκόλλων.
Σχεδόν όλες οι σύγχρονες ψηφιακές βιντεοκάμερες έχουν FireWire από το 1995. Σε πολλές περιπτώσεις είναι ενσωματωμένο στις μητρικές πλακέτες των προσωπικών ή φορητών υπολογιστών.

Ιστορία και Ανάπτυξη
--------------------

4-pin (Αριστερά) και 6-pin (Δεξιά) βύσμα FireWire
6-pin βύσμα FireWire πάνω σε μια μητρική πλακέτα
Το FireWire είναι η εμπορική ονομασία της Apple για τον σειριακό δίαυλο υψηλής ταχύτητας IEEE 1394.
Εφευρέθηκε από την Apple και αναπτύχθηκε από την ομάδα εργασίας IEEE 1394.
Η ανάπτυξη από την Apple ολοκληρώθηκε το 1995.
Το FireWire χρησιμοποιείται συνήθως για τη σύνδεση αποθηκευτικών συσκευών και βιντεοκαμερών DV.
Χρησιμοποιείται αντί του κοινού USB λόγω της γρηγορότερης ταχύτητάς του.

Υποστήριξη Λειτουργικών Συστημάτων
----------------------------------

Το ΙΕΕΕ 1394a και 1394b υποστηρίζεται από τα λειτουργικά συστήματα FreeBSD, Linux, Apple Mac OS 8.6 έως 9 και Mac OS X. Το λειτουργικό σύστημα Microsoft Windows XP υποστηρίζει το 1394a και 1394b αλλά έως και το Service Pack 2 κάθε συσκευή που συνδέεται στο FireWire τρέχει μόνο με 100Mbit/δευτερόλεπτο. Ένα διορθωτικό πρόγραμμα που είναι διαθέσιμο από την Microsoft επιτρέπει στις ανάλογες συσκευές να τρέχουν με ταχύτητες 400Mbit και 800Mbit. Το λειτουργικό σύστημα Microsoft Windows Vista υποστηρίζει μόνο το 1394a, ενώ υποστήριξη για το 1394b θα προστεθεί μέσω μελλοντικού Service Pack.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Firewire** |


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βασικά μέρη ενός προσωπικού υπολογιστή |
| --- |
|  |
| Περιφερειακά | 

|  |  |
| --- | --- |
| Συσκευές εισόδου | 
* Πληκτρολόγιο
* Σαρωτής
* Μικρόφωνο
* Joystick
* Light pen
* Ποντίκι
* Touchpad
* Οθόνη αφής
* Trackball
* Webcam
 |
|  |
| Συσκευές εξόδου | 
* Οθόνη
* Εκτυπωτής
 |
|  |
| Αφαιρούμεναμέσα αποθήκευσης | 
* Οδηγός οπτικού δίσκου
	+ CD-RW
	+ DVD+RW
* Δισκέτα υπολογιστή
* Κάρτα μνήμης (Memory card)
* Μνήμη USB
 |

 |
|  |
| Υπολογιστής | 
* Κεντρική Μονάδα Επεξεργασίας (CPU)
* Σκληρός δίσκος
* Μητρική κάρτα
* Κάρτα δικτύου
* Τροφοδοτικό
* Μνήμη τυχαίας προσπέλασης (RAM)
* Κάρτα ήχου
* Κάρτα γραφικών
 |
|  |
| Θύρες | 
* Firewire (IEEE 1394)
* Παράλληλη θύρα
* Σειριακή θύρα
* USB
 |

 |

|  |  |
| --- | --- |
| 

|  |
| --- |
| * Πύλη:Υπολογιστές
 |

 |
Κάντρι
Η **κάντρι** ή **κάντρυ** (αγγλ. *country*, ελλ. *επαρχιώτικη*) είναι είδος αμερικάνικης λαϊκής μουσικής που ξεκίνησε από τις αγροτικές περιοχές των νοτίων  Ηνωμένων Πολιτειών της Αμερικής στη δεκαετία του 1920. Οι ρίζες της βρίσκονται στην παραδοσιακή μουσική της Ιρλανδίας, Σκωτίας και Αγγλίας. Η κάντρι αποτελείται συχνά από μπαλάντες και χορευτικά κομμάτια με γενικά απλές φόρμες και αρμονίες, σε ρυθμό 2/4 ή 4/4, που ως επί το πλείστον συνοδεύονται από έγχορδα όργανα όπως το μπάντζο, η ακουστική ή ηλεκτρική κιθάρα, το βιολί και η φυσαρμόνικα.

Ο όρος «κάντρι» απέκτησε δημοτικότητα στη δεκαετία του 1940 κατά τη διάρκεια της οποίας ο όρος αυτός προτιμήθηκε του προηγουμένου «χιλμπίλι» (hillbilly) που χρησιμοποιείται ενίοτε υποτιμητικά. Σήμερα, με τον όρο κάντρι περιγράφονται πολλά διαφορετικά στυλ. Το 2009 η κάντρι ήταν το πιο δημοφιλές είδος μουσικής κατά τη βραδυνή ραδιοφωνική ώρα αιχμής και το δεύτερο πιο δημοφιλές κατά την πρωινή ραδιοφωνική ώρα αιχμής στις Ηνωμένες Πολιτείες.

Από τους πιο σημαντικούς εκπροσώπους της κάντρι είναι ο Τζίμι Ρότζερς (Jimmie Rodgers), ο οποίος υπήρξε από τους πρωτεργάτες του είδους, η Πάτσυ Μοντάνα (Patsy Montana), η πρώτη γυναίκα μουσικός της κάντρι που πούλησε 1 εκατομμύριο δίσκους, ο Τζόνι Κας (Johnny Cash), ένας από τους πιο σημαίνοντες και δημοφιλείς τραγουδιστές της κάντρι όλων των εποχών, και η Ντότι Γουέστ (Dottie West) μια από τις πιο πρωτοπόρες αλλά και αμφιλεγόμενες γυναίκες τραγουδοποιούς του είδους. Επίσης, ζωντανός θρύλος της μουσικής αυτής είναι ο Γουίλι Νέλσον (Willie Nelson, γένν. 1933), ο οποίος συνεχίζει να είναι ενεργός ακόμα και στα 84 χρόνια του. Άλλος σημαντικός εκπρόσωπος υπήρξε ο Χανκ Γουίλιαμς ο πρεσβύτερος (Hank Williams Sr. 1923–1953), ο οποίος αν και πέθανε μόλις στην ηλικία των 29 ετών πρόλαβε να αφήσει σημαντική παρακαταθήκη για τους επόμενους καλλιτέχνες του είδους. Charley Pride (Τσάρλεϊ Πράίντε)

Παραπομπές
----------

1. ↑  Richard A. Peterson (15 Δεκεμβρίου 1999). *Creating Country Music: Fabricating Authenticity*. University of Chicago Press. σελ. 9. ISBN 978-0-226-66285-5.
2. ↑  «Country music - Definition». Oxford Dictionaries. Αρχειοθετήθηκε από το πρωτότυπο στις 9 Σεπτεμβρίου 2011. Ανακτήθηκε στις 30 Οκτωβρίου 2011.
3. ↑  Don Cusic (2008), *Discovering Country Music*, Praeger, σελ. 3
4. ↑  ARRP Bulletin. Vol. 53 No 1. "50 Minutes on the Road. Betsy Tower. p. 50. Commuting in America III and Arbitron.
5. ↑  «Πέθανε ο Charley Pride - Ο πρώτος μαύρος σούπερ σταρ της country μουσικής». *LiFO*. Ανακτήθηκε στις 13 Δεκεμβρίου 2020.
| C Πρότυπη Βιβλιοθήκη |
| --- |
| 
* `<assert.h>`
* `<complex.h>`
* `<ctype.h>`
* `<errno.h>`
* `<fenv.h>`
* `<float.h>`
* `<inttypes.h>`
* `<iso646.h>`
* `<limits.h>`
* `<locale.h>`
* `<math.h>`
* `<setjmp.h>`
* `<signal.h>`
* `<stdarg.h>`
* `<stdbool.h>`
* `<stddef.h>`
* `<stdint.h>`
* `<stdio.h>`
* `<stdlib.h>`
* `<string.h>`
* `<tgmath.h>`
* `<time.h>`
* `<wchar.h>`
* `<wctype.h>`
 |
| π • σ • ε
 |

Αυτό το αρχείο κεφαλίδα περιέχει πολλές σταθερές που μας δίνουν πληροφορίες για το πώς έχουν υλοποιηθεί οι τύποι *float* και *double* στο εκάστοτε σύστημα.

Σταθερές
--------

### Καθολικές

#### FLT\_RADIX

Η βάση με την οποία αποθηκεύονται οι αριθμοί κινητής υποδιαστολής. Τις περισσότερες φορές θα είναι 2, εκτός αν το σύστημα τους υλοποιεί αλλιώς.
#### FLT\_ROUNDS

Ο τρόπος στρογγυλοποίησης των αριθμών κινητής υποδιαστολής.
### Μόνο για *float*

#### FLT\_DIG

Δεκαδικά ψηφία ακρίβειας του *float*.
#### FLT\_EPSILON

Ο μικρότερος αριθμός σε *float* ώστε "***1.0f + x != 1.0f***".
#### FLT\_MANT\_DIG

Αριθμός σημαντικών ψηφίων( υλοποίησης, όχι δεκαδικών ) ενός *float*.
#### FLT\_MAX

O μεγαλύτερος αριθμός που μπορεί να αποθηκεύσει ένα *float*.
#### FLT\_MAX\_EXP

Μέγιστη δύναμη *n* όπου ένα *float* μπορεί να αναπαραστήσει τη τιμή FLT\_RADIXn-1.
#### FLT\_MIN

O μικρότερος *κανονικοποιημένος* αριθμός που μπορεί να αποθηκεύσει ένα *float*.
#### FLT\_MΙΝ\_EXP

Ελάχιστη δύναμη *n* όπου το 10n ενός *float* είναι *κανονικοποιημένο*.
### Μόνο για *double*

#### DBL\_DIG

Δεκαδικά ψηφία ακρίβειας του *double*.
#### DBL\_EPSILON

Ο μικρότερος αριθμός σε *double* ώστε "***1.0 + x != 1.0***".
#### DBL\_MANT\_DIG

Αριθμός σημαντικών ψηφίων( υλοποίησης, όχι δεκαδικών ) ενός *double*.
#### DBL\_MAX

O μεγαλύτερος αριθμός που μπορεί να αποθηκεύσει ένα *double*.
#### DBL\_MAX\_EXP

Μέγιστη δύναμη *n* όπου ένα *double* μπορεί να αναπαραστήσει τη τιμή FLT\_RADIXn-1.
#### DBL\_MIN

O μικρότερος *κανονικοποιημένος* αριθμός που μπορεί να αποθηκεύσει ένα *double*.
#### DBL\_MΙΝ\_EXP

Ελάχιστη δύναμη *n* όπου το 10n ενός *double* είναι *κανονικοποιημένο*.

Βιβλιογραφία
------------

* Prentice Hall - The C Programming Language- Brian W. Kernighan, Dennis M. Ritchie, 2nd ed.
Το **FIBA Hall of Fame**, ή  *FIBA Basketball Hall of Fame*, τιμά παίκτες, προπονητές, ομάδες, διαιτητές και διοικητικά στελέχη που έχουν συμβάλει σημαντικά στη διεθνή καλαθοσφαίριση. Ιδρύθηκε από τη FIBA το 1991. Περιλαμβάνει τη "Βιβλιοθήκη Σάμαραντς", τη μεγαλύτερη βιβλιοθήκη μπάσκετ στον κόσμο, που από το 2007 είχε πάνω από 10.000 βιβλία μπάσκετ και 950 περιοδικά, από περισσότερες από 65 χώρες. Το κτίριο του FIBA ​​Hall of Fame είναι ένα μουσείο μπάσκετ που κτίστηκε στο Αλκομπέντας, στη Μαδρίτη, Ισπανία, από το ίδρυμα Πέδρο Φεράντιθ.

Εικόνα από το εσωτερικό του μουσείου
Οι πρώτοι εισακτέοι του μουσείου ήταν το 2007. Κάθε έτος νέοι υποψήφιοι εισέρχονται σε αυτό. Το 2021 τα μέλη είναι 60 άνδρες καλαθοσφαιριστές, 24 γυναίκες, 24 άνδρες προπονητές και 6 γυναίκες, 14 διαιτητές και 35 διοικητικά στελέχη. Επίσης το 2017 εισήχθη η μοναδική ομάδα η Εθνική ΗΠΑ του 1992, γνωστή και ως Ντριμ Τιμ.
Έλληνες μέλη του *FIBA Hall of Fame* είναι οι καλαθοσφαιριστές Νίκος Γκάλης, Παναγιώτης Φασούλας και Παναγιώτης Γιαννάκης και οι διαιτητές Κώστας Δήμου και Κώστας Ρήγας.

Παραπομπές
----------

1. ↑  «FIBA HALL OF FAME : PLAYERS». Ανακτήθηκε στις 9 Οκτωβρίου 2021.
2. ↑  «FIBA HALL OF FAME : COACHES». Ανακτήθηκε στις 9 Οκτωβρίου 2021.
3. ↑  «FIBA HALL OF FAME : OFFICIALS». Ανακτήθηκε στις 9 Οκτωβρίου 2021.
4. ↑  «FIBA HALL OF FAME : CONTRIBUTORS». Ανακτήθηκε στις 9 Οκτωβρίου 2021.

Εξωτερικοί σύνδεσμοι
--------------------

* FIBA HALL OF FAME FOR THOSE WHO MADE THE GAME : About Hall of Fame
Ο **Ιωάννης Βελεγρής** ήταν Έλληνας στρατιωτικός (1889 - 1949).

Βιογραφία
---------

Γεννήθηκε στο χωριό Φουρνές Κυδωνίας του νομού Χανίων. Κατετάγη στον Ελληνικό στρατό το 1916 από το 1917 μέχρι το 1923, φέροντας διάφορους βαθμούς, έλαβε μέρος σε πολεμικές επιχειρήσεις που διεξήχθησαν σε διάφορα πολεμικά μέτωπα.

Έλαβε μέρος στο κίνημα της 1ης Μαρτίου 1935 μαζί με πολλούς άλλους βενιζελικούς αξιωματικούς και για το λόγο αυτό αποτάχθηκε από το στράτευμα καταδικασθείς μάλιστα και σε φυλάκιση 3 ετών. Το κίνημα αυτό είχε ως πρωταγωνιστές από τη μια τους κινηματίες βενιζελικούς αξιωματικούς και από την άλλη την αντιβενιζελική κυβέρνηση του Παναγή Τσαλδάρη.

Δράση κατά τη Γερμανική κατοχή
------------------------------

Κατά τη Μάχη της Κρήτης το Μάιο του 1941, είχε αναλάβει Διοικητής λόχου πολυβόλων και πολέμησε με τους άνδρες του από την 20-5-1941 μέχρι του πέρατος της μάχης εις την ευρύτερη περιοχή της Αγίας Κυδωνίας. Προκάλεσε σοβαρές απώλειες στους εισβολείς αλεξιπτωτιστές. Από τα πυρά των πολυβόλων του λόχου του, κατερρίφθησαν δύο αεροπλάνα.

Από το 1942 συμμετέχει στην οργάνωση της Εθνικής Αντίστασης. Το Δεκέμβριο του 1942 εντάχθηκε στη μονάδα 133 του Συμμαχικού Στρατηγείου Μέσης Ανατολής, με σκοπό να διοργανώσει και να διοικήσει αντάρτες και δίκτυο κατασκοπείας στην επαρχία Κυδωνίας του νομού Χανίων.

Το Φεβρουάριο του 1944 συνελήφθη από τους Γερμανούς, λόγω της αντιστασιακής δράσεως του, μαζί με άλλους αγωνιστές και όλοι μαζί μεταφερόντουσαν στις φυλακές Αγιάς. Όμως κατά τη διαδρομή δε δίστασε να πηδήσει από το αυτοκίνητο που τους μετέφερε και να διαφύγει, παρά το ότι βαλλόταν από τα πυρά των όπλων των συνοδών Γερμανών στρατιωτών και τελικά κατόρθωσε να σωθεί. Όλοι οι λοιποί εκτελέστηκαν.

Λίγο αργότερα, διοργάνωσε το Τάγμα Μαχητών, το οποίο αναγνωρίστηκε από το Συμμαχικό Στρατηγείο Μέσης Ανατολής ως «Τάγμα Μπελεγρή». Ως διοικητής του, έλαβε μέρος στις εξής μάχες:

* Στη μάχη των Κεραμιών την 28-9-1944, σε επίθεση που έκαναν οι Γερμανοί στην περιοχή.
* Στη μάχη της 15-10-1944 εις την περιοχή Φουρνέ – Μεσκλών, κατά την οποία αποκρούστηκε επίθεση των Γερμανών εναντίον του Τάγματός του.

Για τη δράση του κατά τη μάχη αυτή, μετά από πρόταση του Ανεξαρτήτου Συντάγματος, η Στρατιωτική Διοίκηση Κρήτης έκανε εύφημο μνεία με Διαταγή της, τόσο για αυτόν, όσο και για συμπολεμιστές του.

Μετά από εντολή της Ελληνικής Κυβέρνησης του Καΐρου, όταν ιδρύθηκε το Ανεξάρτητο Σύνταγμα Χανίων, ανέλαβε τη Διοίκηση του ΙΙ Τάγματος, το οποίο διοίκησε μέχρι της 28-2-1945, οπότε μετατέθηκε και ανάλαβε διοικητής τάγματος στην 19η Ταξιαρχία Κρήτης.

Ο ταγματάρχης Ιωάννης Βελεγρής, αναγνωρίστηκε επίσημα από το Ελληνικό Κράτος, ως Αρχηγός ΕΑΟ Ανεξαρτήτου Τάγματος Κυδωνίας, διά του από 9-10-1952 Β.Δ. (ΦΕΚ 316/1952). 

Πέθανε το 1949.
Ο **Κάρολος Β'** , γαλλ. *Charles II*, (5 Νοεμβρίου 1596 - 5 Νοεμβρίου 1657) από τον Οίκο της Λωρραίνης ήταν δούκας του Ελμπέφ (1605-1657) και κόμης του Αρκούρ.

Βιογραφία
---------

Ήταν ο πρωτότοκος γιος του Καρόλου Α΄ δούκα του Ελμπέφ και κόμη του Αρκούρ και της Μαργαρίτας ντε Σαμπό, κόρης του Λεονόρ κόμη του Σαρνύ. Το 1605 απεβίωσε ο πατέρας του και τον διαδέχθηκε ως δούκας του Ελμπέφ· ο μικρότερος Ερρίκος έγινε κόμης του Αρκούρ.

Μπήκε στην Αυλή του βασιλιά της Γαλλίας το 1607 ως συμπαίκτης του μέλλοντα Λουδοβίκου ΙΓ'. Το 1610 ο 9ετής Λουδοβίκος ΙΓ' ανέλαβε βασιλιάς· όταν ενηλικιώθηκε όρισε τον Κάρολο Β' ως Μέγα Καγκελάριο της Γαλλίας. Ο Κάρολος Β' ήταν πιστός στον βασιλιά και τον βοήθησε στις συγκρούσεις με τη μητέρα του Μαρία των Μεδίκων, τον καρδινάλιο Ρισελιέ και τους Ουγενότους. 

Ο Ερρίκος Β' δούκας του Λονγκεβίλ, κυβερνήτης της Νορμανδίας και πιστός στη Μαρία των Μεδίκων, οδήγησε μία εξέγερση εναντίον του βασιλιά και του Ρισελιέ και στρατοπέδευσε στο Οριβάλ, κοντά στο Ελμπέφ. Τότε ο Κάρολος Β' ορίστηκε κυβερνήτης της Νορμανδίας. Πήρε μέρος στην πολιορκία της Λα Ροσέλ, αλλά τραυματίστηκε στο Σαιν-Ζαν-ντ'Ανζελύ. Του δόθηκε επιπρόσθετα η θέση του κυβερνήτη της Πικαρδίας. 

Απεβίωσε στο Παρίσι το 1657. Τον διαδέχθηκε ο γιος του Κάρολος Γ' ως δούκας του Ελμπέφ.

Οικογένεια
----------

Το 1619 νυμφεύτηκε την Αικατερίνη-Ερριέττα των Βουρβόνων, νόθη κόρη του Ερρίκου Δ' της Γαλλίας από τη Γκαμπριέλ ντ'Εστρέ και είχαν τέκνα:

* Κάρολος Γ΄ 1620-1692, δούκας του Ελμπέφ.
* Ερρίκος 1622-1648, ηγούμενος του αβαείου στην Ομπιέρ.
* Φραγκίσκος-Λουδοβίκος 1623-1694, κόμης του Αρκούρ.
* Φραγκίσκος-Μάριος 1624-1694, δούκας του Ζουαγιέζ, πρίγκιπας του Λιλμπόν.
* Αικατερίνη 1626-1645, απεβίωσε 19 ετών.
* Μαρία-Μαργαρίτα 1629-1679, δεν παντρεύτηκε.

Από την εκτός γάμου σχέση του με την Ζαν-Φρανσουάζ Σοτ, από τον Οίκο των Βαν ντεν Γκερσμόορτερε, κυρίων του Ερβαί, είχε ένα φυσικό τέκνο:

* Καρλόττα-Φραγκίσκη-Αδριανή, γενν. 1638.

Πηγές
-----

* Peerage

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 48298483
* LCCN: n87921607
* ISNI: 0000 0000 3860 3641
* GND: 1019461276
* SUDOC: 179966022

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Charles II, Duke of Elbeuf  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ιωάννης Βαβούλας** ήταν σπουδαίος ναυμάχος και πυρπολητής από τη Χίο που έδρασε στην Ελληνική Επανάσταση του 1821.

Σπουδαιότερο των κατορθωμάτων του ήταν η συμμετοχή του τον Μάιο του 1825 στην επιτυχή πυρπόληση τουρκικής κορβέτας παρά το Ακρωτήριο Καφηρέα που επιχείρησε με το πυρπολικό σκάφος του Εμμανουήλ Μπούτη.

Μετά τη λήξη του Αγώνα επί βασιλείας του Όθωνα η οικογένειά του μετακόμισε στον έρημο τότε Πειραιά όπου ο εγγονός του **Δημήτριος Βαβούλας**, ένας από τους πρώτους οικιστές, αγόρασε έναντι αστείου ποσού τεράστια έκταση, την πλέον υποβαθμισμένη και τελείως άγονη, που περιελάμβανε βραχώδεις εξάρσεις, λιμνάζοντα νερά και έλη και που εκτεινόταν σχεδόν από τον λιμένα μέχρι το Νέο Φάληρο. Σε μία από τις πολλές εκείνες εξάρσεις έκτισε και τη σπουδαία έπαυλή του όπου διέμενε μόνιμα. που διατηρήθηκε μέχρι τη δεκαετία του 1980.

Η περιοχή αυτή αργότερα περιήλθε στο σχέδιο πόλης του Πειραιά, επί δημαρχίας Ομηρίδη Σκυλίτση και η οικογένεια Βαβούλα άρχισε να πωλεί τεμάχια του "κτήματος Βαβούλα" ή "Βάβουλα" όπως ονομάστηκε εκ παραφθοράς σε πολύ χαμηλές τιμές. Ένα δε τμήμα του που αποτέλεσε ιδιαίτερη συνοικία φέρει το όνομα **Γούβα του Βάβουλα** ή Λάκκα του Βάβουλα.  
 
Άξιο επίσης αναφοράς προς τιμή της οικογένειας Βαβούλα είναι ότι ένα μεγάλο τμήμα του κτήματος πωλήθηκε σε πολύ χαμηλότερη τιμή προκειμένου να διέλθει κατά μήκος αυτής η σιδηροδρομική γραμμή του ατμοκίνητου αρχικά σιδηροδρόμου Πειραιά Αθηνών, καθώς επίσης ένα μικρό δυτικό τμήμα στον μεγάλο ευεργέτη του Πειραιά Τζανννή, από τη δωρεά του οποίου και ανεγέρθηκε το Τζάννειο Ορφανοτροφείο και ο μικρός καθιδρυματικός ναός της Αγίας Βαρβάρας.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.3ος, σελ.1036.
Το είδος ***Ballota acetabulosa***, είναι είδος ανθοφόρου φυτού της οικογένειας Lamiaceae, ενδογενές στη Νοτιοανατολική Ελλάδα, την Κρήτη και τη Δυτική Τουρκία. Είναι συμπαγής, αειθαλής μικρός θάμνος που φθάνει σε ύψος το μισό μέτρο. Οι όρθιοι μαλλιαροί γκρι βλαστοί του μετατρέπονται σε στρογγυλεμένα γκριζοπράσινα φύλλα, τα οποία φέρουν σπείρες από μικρά ροζ άνθη με πράσινους κωνικούς κάλυκες στα τέλη του καλοκαιριού και το φθινόπωρο. Είναι ανθεκτικό στο φτωχό έδαφος και στην ξηρασία και για αυτό χρησιμοποιείται συχνά για εδαφοκάλυψη.

Παραπομπές
----------

1. ↑  *RHS A-Z encyclopedia of garden plants*. United Kingdom: Dorling Kindersley. 2008. σελ. 1136. ISBN 1405332964.
2. ↑  «RHS Plant Selector - *Ballota acetabulosa*». Ανακτήθηκε στις 11 Ιουνίου 2013.
To **Baku Crystal Hall** είναι μία πολυ-λειτουργική αρένα στο Μπακού, Αζερμπαϊτζάν. Στις 8 Σεπτεμβρίου 2011 η,Azad TV International ανακοίνωσε ότι το Baku Crystal Hall ήταν ο χώρος διεξαγωγής του Διαγωνισμού Τραγουδιού της Eurovision 2012 κάτι το οποίο επιβεβαιώθηκε και στις 25 Ιανουαρίου 2012.

Ιστορικό
--------

Στις 2 Αυγούστου 2011 η βασική συμφωνία υπεγράφη με την Alpine Bau Deutschland AG, για την κατασκευή του χώρου εφόσον οι προετοιμασίες για την κατασκευή είχαν ξεκινήσει. Ακόμη κι αν το πλήρες κόστος τη κατασκευής δεν είχε δημοσιευθεί η κυβέρνηση διέθεσε 6.000.000 (εκατομμύρια) AZN, νόμισμα του Αζερμπαϊτζάν, (περίπου 6.100.661 €) για την κατασκευή του χώρου. Στις 5 Σεπτεμβρίου 2011 ανακοινώθηκε ότι η χωρητικότητα της αίθουσας θα ανέλθει στους 25.000 θεατές, ο χώρος περιλαμβάνει επίσης και VIP σαλόνια.

Η κατασκευή της αρένας με μια καθυστέρηση τριών εβδομάδων ολοκληρώθηκε στις 16 Απριλίου 2012.

Παραπομπές
----------

1. ↑  Ανακτήθηκε στις 1  Ιουλίου 2019.
2. ↑  www.stern.de/kultur/musik/eurovision-song-contest/eurovision-song-contest-in-baku-die-arena--die-niemand-fotografieren-darf-3061392.html.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305339885

 |

 |
το λογότυπο της εκπομπής
**Rockpalast** είναι ο τίτλος γερμανικής τηλεοπτικής μουσικής εκπομπής σε παραγωγή του σταθμού WDR. Οι πρώτες εκπομπές έγιναν από το 1974 ως το 1986, και μετά από διακοπή συνεχίζονται από το 1995 μέχρι σήμερα.[1][2]

Ιδιαίτερη ακροαματική επιτυχία είχαν οι εκπομπές με τον τίτλο *Rockpalast Nacht* που διέθετε σε ευρωπαϊκή κλίμακα εξάωρη ζωντανή  εκπομπή με παραστάσεις από διεθνώς γνωστά συγκροτήματα και μουσικούς της ροκ.

Πηγές
-----

* (Γερμανικά) *Sounds – Das Rockpalast-Buch.* (Die ersten sieben Jahre)
* (Γερμανικά) *Rockpalast. Peter Rüchels Erinnerungen.* Mit Fotos von Manfred Becker, Thomas von der Heiden und Rainer Leigraf. Edel, Oktober 2009.

Παραπομπές
----------

1. ↑  (Γερμανικά) [*νεκρός σύνδεσμος*] Thorsten Sellheim:*Την ιστορία και τη σημασία του rock Palace*[*νεκρός σύνδεσμος*] (PDF, 102 kB)
2. ↑  (Γερμανικά) «TV-Rockpalast am Ende», Der Spiegel,‎ 10 Μαρτίου 1986.

Εξωτερικοί σύνδεσμοι
--------------------

* (Γερμανικά) Website des Rockpalastes
* (Γερμανικά) Archiv des Rockpalastes
Η **BNN-27**, επίσης γνωστή ως **17α,20*R*-εποξυπρεγν-5-ενε-3β,21-διόλη**, είναι ένα συνθετικό νευροστεροϊδές και "μικρονευροτροφίνη", αντίστοιχη της ενδογενούς νευροστεροϊδούς δεϋδροεπιανδροστερόνης (DHEA). Δρα ως εκλεκτικός, υψηλής συνάφειας, κεντρικά ενεργός αγωνιστής των TrkA και p75NTR, υποδοχέων νευροαναπτυξιακών παραγόντων (NGF) και άλλων νευροτροφινών, καθώς και για την DHEA και το θειϊκό άλας DHEA (DHEA-S). Η BNN-27 έχει νευροπροστατευτική και νευροαναγεννητική δράση και έχει προταθεί ως πιθανή νέα θεραπεία για τις νευροεκφυλιστικές παθήσεις και τα εγκεφαλικά τραύματα.

Το 2011 έγινε η εκπληκτική ανακάλυψη ότι η DHEA, καθώς και DHEA-S, συνδέονται άμεσα και ενεργοποιούν τα TrkA και p75NTR με υψηλή συνάφεια. Στη συνέχεια διαπιστώθηκε επίσης ότι η DHEA συνδέεται με υψηλή συνάφεια με το TrkB και TrkC, αν και κυρίως ενεργοποίησε το TrkC, αλλά όχι το TrkB. Τα DHEA και DHEA-S δεσμεύτηκαν στους υποδοχείς αυτούς με συνάφεια που βρισκόταν στο ελάχιστο νανομοριακό εύρος (περίπου 5 nM), αν και οι συνάφειες ήταν περίπου δύο τάξεις μεγέθους χαμηλότερες σε σχέση με τις ιδιαίτερα δραστικές πολυπεπτιδικές νευροτροφίνες (0.01–0.1 nM). Σε κάθε περίπτωση, οι DHEA και DHEA-S αναγνωρίστηκαν ως σημαντικοί ενδογενείς νευροτροφικοί παράγοντες. Τα ευρήματα αυτά μπορεί να εξηγούν την θετική συσχέτιση μεταξύ των μειωμένων επιπέδων κυκλοφορίας DHEA με την ηλικία και σχετικές με την ηλικία νευροεκφυλιστικές ασθένειες.

Στη συνέχεια διερευνήθηκε εκ νέου μια σειρά σπιρο-παραγώγων της DHEA που είχαν συντεθεί και αξιολογηθεί το 2009 ως πιθανοί νευροπροστατευτικοί συντελεστές. Από αυτές, η BNN-27 αναλύθηκε και βρέθηκε ότι συνδέεται άμεσα και ενεργοποιεί τα TrkA και p75NTR. Επιπλέον διαπιστώθηκε ότι διέρχεται τον αιματοεγκεφαλικό φραγμό και έχει ισχυρές νευροπροστατευτικές και νευροαναγεννητικές επιπτώσεις σε πειράματα σχετικά με νευροτοξικότητα και νευροεκφυλισμό που διενεργήθηκαν σε ποντίκια. Επιπλέον, σε αντίθεση με την DHEA, δεν είχε καμία ορμονική δράση. Επίσης, είναι ενδιαφέρον ότι διαπιστώθηκε πως δεν έχει τις προβληματικές υπεραλγησιακές επιπτώσεις του NGF. Ως τέτοια, η BNN-27 έχει περιγραφεί ως μιμητής της NGF και έχει προταθεί ως πιθανή νέα θεραπεία για νευροεκφυλιστικές παθήσεις και τραύματα στον εγκέφαλο.
Τα **Καπιτώλια** (Λατινικά: *Ludi Capitolini*) ή οι **Καπιτώλιοι αγώνες**, ήταν ετήσια αθλητική διοργάνωση στην αρχαία Ρώμη η οποία ιδρύθηκε το 387 π.Χ. από τον ηγεμόνα της πόλης, Μάρκο Φούριο Κάμιλλο, προς τιμή του Καπιτώλιου Δία και σε ανάμνηση της σωτηρίας της πόλης από τους Γαλάτες νωρίτερα κατά το ίδιο έτος. Η διάρκεια των αγώνων ήταν 16 ημέρες.

Με την πάροδο του χρόνου οι αγώνες έχασαν την αίγλη τους και καταργήθηκαν, ωστόσο άρχισαν να διοργανώνονται ξανά στα τέλη του 1ου αιώνα το 86 μ.Χ. από τον Ρωμαίο αυτοκράτορα Δομιτιανό, ο οποίος τα οργάνωσε κατά τα πρότυπα των Ολυμπιακών αγώνων στην Ελλάδα και ονόμασε τη διοργάνωση *Agones Capitolini*, και έτσι η οργάνωση των αγώνων τελούνταν πλέον κάθε 4 έτη, στην αρχή του καλοκαιριού, και οι συμμετέχοντες αθλητές ερχόταν από όλες τις περιοχές της αυτοκρατορίας. Οι νικητές των αγώνων τιμούνταν από τον ίδιο τον αυτοκράτορα και λάμβαναν ένα στεφάνι οξιάς, ενώ επίσης ήταν στην ευχέρεια του αυτοκράτορα να απονείμει στον νικητή τη Ρωμαϊκή υπηκοότητα ως ανταμοιβή για την νίκη του. Συμμετείχε και πλήθος ποιητών, ρητόρων, καλλιτεχνών και διασκεδαστών. Σε κάποιο σημείο οι αγώνες έγιναν τόσο δημοφιλείς, ώστε τα Καπιτώλια συνυπολογιζόταν πλέον στην αθλητική περίοδο όλων των μεγάλων διοργανώσεων της αρχαιότητας.Καταργήθηκαν οριστικά τον 4ο αιώνα μ.Χ..

Παραπομπές
----------

1. ↑  Ηπίτης, Αντώνιος (2014). «Γαλλοελληνικόν Λεξικόν - Τόμος Α΄». Εκδόσεις Πελεκάνος. σελ. 385.
2. ↑  Λωρέντης, Νικόλαος (1837). «Λεξικόν τῶν ἀρχαίων μυθολογικών, ιστορικών, και γεωγραφικών κυρίων ὀνομάτων». Κωνσταντίνος Γκαρπόλας και Χριστόδουλος Ματακίδης. σελ. 251.
3. 1 2 3  Chambers, Ephraim, ed. (1728). "Capitoline Games". Cyclopædia, or an Universal Dictionary of Arts and Sciences (first ed.). James and John Knapton, et al.
4. ↑  «Ancient Olympics». *ancientolympics.arts.kuleuven.be*. Ανακτήθηκε στις 13 Μαρτίου 2016.
5. ↑  Kyle, Donald G. (2014). «Sport and Spectacle in the Ancient World». John Wiley & Sons. σελίδες 316–317.
6. ↑  Wenn, Stephen R.· Schaus, Gerald P. (2009). «Onward to the Olympics: Historical Perspectives on the Olympic Games». Wilfrid Laurier Univ. Press. σελ. 139.
7. ↑  «Capitoline games - definition of Capitoline games in English from the Oxford dictionary». *www.oxforddictionaries.com*. Αρχειοθετήθηκε από το πρωτότυπο στις 17 Δεκεμβρίου 2015. Ανακτήθηκε στις 13 Μαρτίου 2016.
Συντεταγμένες: 48°11′37″N 16°16′0″E﻿ / ﻿48.19361°N 16.26667°E﻿ / 48.19361; 16.26667

Το **Allianz Stadion** (προφορά: *Αλιάντς Στάντιον*) είναι στάδιο ποδοσφαίρου στη Βιέννη της Αυστρίας. Είναι χτισμένο στη θέση του πρώην Σταδίου Γκέρχαρντ Χάναπι ως η νέα έδρα της Ραπίντ Βιέννης. Στους διεθνείς αγώνες το στάδιο έχει την μη εμπορική ονομασία **Weststadion** («Βέστσταντιον»). Η κατεδάφιση του παλιού γηπέδου ξεκίνησε στις αρχές Οκτωβρίου 2014, μετά από έναν τελετουργικό αποχαιρετισμό με χιλιάδες φιλάθλους. Μέχρι τον Ιανουάριο του 2015 δεν είχε απομείνει σχεδόν τίποτα από το παλιό στάδιο, το οποίο επέτρεψε τις εργασίες θεμελίωσης για το νέο στάδιο.

Το στάδιο εγκαινιάστηκε επίσημα όταν η Ραπίντ Βιέννης υποδέχθηκε την Τσέλσι σε ένα φιλικό προετοιμασίας στις 16 Ιουλίου 2016.

Ο πρώτος επίσημος αγώνας πραγματοποιήθηκε στο νέο στάδιο στις 23 Ιουλίου 2016, όταν η Ραπίντ Βιέννης υποδέχτηκε τη ΣΦ Ριντ στον πρώτο γύρο της Μπούντεσλιγκα Αυστρίας.

Παραπομπές
----------

1. ↑  «Allianz Stadion». SK Rapid Sportstättenbetrieb Gesellschaft m.b.H. Ανακτήθηκε στις 2 Ιουνίου 2015.
2. ↑  «Rapid: Fußballsiege allein genügen nicht». *Die Presse*. 17 Σεπτεμβρίου 2015.
3. ↑  «Eröffnung des Allianz Stadions am 16. Juli gegen Chelsea» (στα Γερμανικά). Ραπίντ Βιέννης. 26 Απριλίου 2016. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 9 Ιουλίου 2016.
**Flora Graeca** (Ελληνική Χλωρίδα) είναι ένα δεκάτομο έργο το οποίο εκδόθηκε στο Λονδίνο το 1806-1840. Στο έργο αυτό περιγράφονται και εικονίζονται 966 αυτοφυή φυτά της Ελλάδας τα οποία μελέτησε ο John Sibthorp κατά τη διάρκεια των δυο ταξιδιών του στην Ελλάδα. Ο John Sibthorp (1758-1796) ήταν καθηγητής στο Πανεπιστήμιο της Οξφόρδης (1784-1796). Το πρώτο ταξίδι του Sibthorp στην Ελλάδα έγινε το 1786-1787 και το δεύτερο το 1794-1795.Ο Sibthorp γνώριζε το έργο του Θεόφραστου (372-287 π.Χ.) για την χλωρίδα της Ελλάδας και του Διοσκουρίδη (40-90 μ.Χ.) για την φαρμακευτική χρήση φυτών. Δυστυχώς πέθανε νέος σε ηλικία 37 ετών και δεν πρόφτασε να δει ολοκληρωμένο το έργο του, το οποίο συνέχισαν συνάδελφοί του και μαθητές του.

Το δεκάτομο έργο της Flora Graeca ολοκληρώθηκε από μια ομάδα συνεργατών 44 χρόνια μετά τον θάνατό του Sibthorp και τυπώθηκε σε 25 αντίτυπα στο Λονδίνο σε διάρκεια 34 ετών (1806-1840). Το πιο αξιοπρόσεκτο στοιχείο του έργου είναι οι υδατογραφίες του Αυστριακού Ferdinard Bauer (1760-1828) που θεωρείται ο μεγαλύτερος ζωγράφος φυτών όλων των εποχών.

Ακολούθησε δεύτερη έκδοση της Flora Graeca και τυπώθηκαν 40 αντίτυπα τον 19ο αιώνα, ένα από αυτά κοσμεί την Εθνική Βιβλιοθήκη της Ελλάδος. Ένα αντίτυπο υπάρχει στη Γεννάδειο Βιβλιοθήκη κι ένα στην Ιστορική Βιβλιοθήκη του Ιδρύματος Αικατερίνης Λασκαρίδη.

Παραπομπές
----------

1. ↑  Rizopoulou, Sophia (2007). «Flora Graeca». *ΝΕΥΣΙΣ*.

Βιβλιογραφία (Από την αγγλική wikipedia)
----------------------------------------

1. Harris, Stephen (2007). *The Magnificent Flora Graeca; How the Mediterranean Came to the English Garden.* ISBN 978-1-85124-306-8.
2. Lack, H. W.; Mabberley, David (1998). *The Flora Graeca Story: Sibthorp, Bauer, and Hawkins in the Levant.* Oxford University Press. ISBN 0-19-854897-4.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 182784569
* GND: 4562560-8
* BNF: cb13611473c (data)

 |

 |
Ένα μπουκάλι Baileys των 700ml
To **Baileys Irish Cream** (ή απλά **Baileys**), είναι ένα Ιρλανδικό λικέρ που έχει ως βάση ουίσκι και κρέμα, και κατασκευάζεται από την *R. A. Bailey & Co. of Dublin, Ireland*. Έχει περιεκτικότητα 17% σε αιθυλική αλκοόλη.

Εισηγμένο το 1974, το Baileys ήταν το πρώτο Ιρλανδικό λικέρ κρέμας στην αγορά, αν και σήμερα υπάρχει ένας αυξανόμενος αριθμός άλλων διαθέσιμων παρόμοιων ποτών.

Παρασκευή
---------

Το Baileys ήταν το πρώτο λικέρ που συνδύασε επιτυχημένα την κρέμα και το αλκοόλ. Η κρέμα και το ουίσκυ είναι ομογενοποιημένα διαμορφώνοντας ένα γαλάκτωμα, με την ενίσχυση ενός γαλακτωματοποιητή που περιέχει φυτικό έλαιο. Αυτή η διαδικασία αποτρέπει το διαχωρισμό του ουίσκυ και της κρέμας. Η ποσότητα άλλων χρησιμοποιούμενων συστατικών δεν είναι γνωστή, αλλά περιλαμβάνει σοκολάτα, βανίλια, καραμέλα και ζάχαρη. Σύμφωνα με τον κατασκευαστή δεν απαιτείται κανένα συντηρητικό, καθώς το ουίσκυ χρησιμοποιείται για να συντηρήσει την κρέμα.

Η κρέμα που χρησιμοποιείται στο ποτό προέρχεται από την *Avonmore Waterford Plc* -ένα συνεταιριστικό γαλακτοκομείο που βρίσκεται περίπου 70 μίλια έξω από το Δουβλίνο. Περισσότερα από 4 εκατομμύρια λίτρα Ιρλανδικής κρέμας ετησίως χρησιμοποιούνται στην παραγωγή του Baileys. Αυτό ανέρχεται στο 4,3% της συνολικής παραγωγής γάλακτος της Ιρλανδίας.

Αποθήκευση και ζωή του προϊόντος στο ράφι
-----------------------------------------

Σύμφωνα με τον κατασκευαστή, το Baileys έχει ζωή προϊόντος στο ράφι διαρκείας 24 μηνών και πρέπει να αποθηκευτεί μεταξύ 0o και 25ο C.

Σερβίρισμα
----------

Το Baileys σερβίρεται με πάγο, αναμειγμένο με θρυμματισμένο πάγο, με καφέ ή σε διάφορα κοκτέιλς.

Η Ιρλανδική Κρέμα μπορεί να καταναλωθεί και σκέτη, με πάγο ή ως τμήμα ενός κοκτέιλ. Συνήθως χρησιμοποιείται ως προσθήκη στον καφέ αντί κρέμας ή ζάχαρης. Ο Καφές Baileys γίνεται χρησιμοποιώντας ένα μέρος Baileys. Όπως συμβαίνει με το γάλα, η κρέμα πήζει όποτε έρχεται σε επαφή με ένα ασθενές οξύ. Το γάλα και η κρέμα περιέχουν καζεΐνη, η οποία πήζει, όταν αναμιγνύεται με ασθενή οξέα όπως το λεμόνι, το ανθρακούχο νερό ή το ανθρακικό. Ενώ αυτή η έκβαση είναι ανεπιθύμητη στις περισσότερες περιπτώσεις, μερικά κοκτέιλ ενθαρρύνουν συγκεκριμένα την πήξη, με χαρακτηριστικό παράδειγμα το *Cement Mixer*.

Εξωτερικοί σύνδεσμοι
--------------------

* Επίσημη σελίδα


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Baileys Irish Cream** |
Το **Καπάν** (αρμενικά: Կապան) είναι πόλη στα νοτιοανατολικά της Αρμενίας, που υπηρετεί ως το διοικητικό κέντρο της αστικής κοινότητας του Καπάν καθώς και ως η πρωτεύουσα της περιφέρειας Σιουνίκ. Βρίσκεται στην κοιλάδα του ποταμού Βογτζί, στις βόρειες πλαγιές του όρους Χουστούπ. Σύμφωνα με την απογραφή του 2011, ο πληθυσμός του Καπάν ήταν 43.190 κάτοικοι, ελαφρώς μειώθηκε από τους 45.711 στην απογραφή του 2001. Το Καπάν είναι η πολυπληθέστερη πόλη στην περιφέρεια Σιουνίκ και σε ολόκληρη την περιοχή της Νότιας Αρμενίας. Ωστόσο, ο σημερινός πληθυσμός της πόλης είναι περίπου 34.600 κάτοικοι σύμφωνα με την επίσημη εκτίμηση του 2016.

Η πόλη ήταν γνωστή ως *Γαπάν* (Αρμενικά: Ղափան) κατά τη διάρκεια της σοβιετικής περιόδου, που προέρχεται από το ιστορικό της όνομα *Καπάν*.

Ετυμολογία
----------

Η λέξη **Καπάν** προέρχεται από το αρμενικό ρήμα καπέλ/γκαμπέλ (կապել), που σημαίνει "συνδέω", και υποδεικνύει έναν παλιό αρμενικό γεωγραφικό όρο για κοιλάδες που περιβάλλονται από αλληλοσυνδεόμενες οροσειρές.

Παραπομπές
----------

1. ↑  2011 Armenia census, Syunik Province

Εξωτερικοί σύνδεσμοι
--------------------

* Πολυμέσα σχετικά με το θέμα  Kapan στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλεις της Αρμενίας |
| --- |
|  |
| Αραγκατσότν | 
* **Ασταράκ**
* Απαράν
* Ταλίν
 |   |
|  |
| Αραράτ | 
* **Αρτασάτ**
* Αραράτ
* Μασίς
* Βεντί
 |
|  |
| Αρμαβίρ | 
* **Αρμαβίρ**
* Μετσαμόρ
* Βαγαρσαπάτ
 |
|  |
| Γκεγαρκουνίκ | 
* **Γκαβάρ**
* Τσαμπαράκ
* Μαρτουνί
* Σεβάν
* Βαρντενίς
 |
|  |
| Κοτάικ | 
* **Ραζντάν**
* Αμποβιάν
* Μπιουρεγαβάν
* Τσαρεντσαβάν
* Νορ Χατσν
* Τσαγκαντζόρ
* Γιεγβάρντ
 |
|  |
| Λορί | 
* **Βαναντζόρ**
* Αχταλά
* Αλαβερντί
* Σπιτάκ
* Στεπαναβάν
* Τασίρ
* Τουμανιάν
 |
|  |
| Σιράκ | 
* **Γκιουμρί**
* Αρτίκ
* Μαραλίκ
 |
|  |
| Σιουνίκ | 
* **Καπάν**
* Γκορίς
* Κατζαράν
* Μεγρί
* Σισιάν
 |
|  |
| Ταβούς | 
* **Ιντζεβάν**
* Αϊρούμ
* Μπερντ
* Ντιλιντζάν
* Νογιεμπεριάν
 |
|  |
| Βαγιότς Ντζορ | 
* **Γεγεγκναντζόρ**
* Τζερμούκ
* Βάικ
 |
|  |
| Πρωτεύουσα | 
* **Γερεβάν**
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123340612
* LCCN: n99265222

 |

 |
Το **ESPN** (ολογράφως: **Entertainment and Sports Programming Networks**) είναι παγκόσμιο καλωδιακό και δορυφορικό αθλητικό τηλεοπτικό κανάλι που εδρεύει στις ΗΠΑ, το οποίο ανήκει στην ESPN Inc. κοινή επιχείρηση μεταξύ της εταιρείας The Walt Disney Company και της Hearst Corporation (κατέχει μειοψηφικό μερίδιο 20%).

Το ESPN μεταδίδεται κυρίως από στούντιο που βρίσκονται στο Μπρίστολ του Κοννέκτικατ. Το δίκτυο διαθέτει επίσης γραφεία στο Μαϊάμι, τη Νέα Υόρκη, το Σιάτλ, το Σαρλότ και το Λος Άντζελες. Ενώ το ESPN είναι ένα από τα πιο επιτυχημένα αθλητικά δίκτυα, ασκείται πολλή κριτική προς αυτό, η οποία περιλαμβάνει κατηγορίες για μεροληπτική κάλυψη, όπως και διαμάχες με μεμονωμένους ραδιοτηλεοπτικούς φορείς και αναλυτές.

Από το Φεβρουάριο του 2015, το ESPN είναι διαθέσιμο σε περίπου 94.396.000 συνδρομητές (81,1% των συνδρομητών με τουλάχιστον μία τηλεόραση) στις Ηνωμένες Πολιτείες. Η εταιρεία μετρήσεων Nielsen ανέφερε πολύ χαμηλότερο αριθμό το 2017, κάτω από 90.000.000 συνδρομητές και απώλειες 10.000 συνδρομητών την ημέρα. Εκτός από το κύριο κανάλι και τα επτά συναφή κανάλια στις Ηνωμένες Πολιτείες, το ESPN μεταδίδει σε περισσότερες από 200 χώρες, λειτουργώντας περιφερειακά κανάλια στην Αυστραλία, τη Βραζιλία, τη Λατινική Αμερική και το Ηνωμένο Βασίλειο, ενώ κατέχει και 20% του The Sports Network (TSN), καθώς και τα πέντε θυγατρικά του δίκτυα στον Καναδά.

Το 2011, η ιστορία και η άνοδος του ESPN καλύπτεται στο βιβλίο *The Guys Have All the Fun*, γραμμένο από τον Τζέιμς Άντριου Μίλερ και τον Τομ Σέιλς και δημοσιευμένο από τη Little, Brown and Company.

Παραπομπές
----------

1. ↑  Geography lesson: Breaking down the bias in ESPN's coverage, ESPN.com, August 15, 2008.
2. ↑  Seidman, Robert (22 Φεβρουαρίου 2015). «List of how many homes each cable network is in as of February 2015». *TV by the Numbers*. Zap2it. Αρχειοθετήθηκε από το πρωτότυπο στις 23 Φεβρουαρίου 2015. Ανακτήθηκε στις 23 Φεβρουαρίου 2015.
3. ↑  «Those Guys Have All the Fun: Inside the World of ESPN». Amazon.com. Ανακτήθηκε στις 28 Αυγούστου 2016.

Εξωτερικοί σύνδεσμοι
--------------------

* Επίσημος ιστότοπος
Ο **Κάιλ Κρίστοφερ Λάριν** (*Cyle Christopher Larin*, γεννήθηκε 17 Απριλίου 1995) είναι Καναδός ποδοσφαιριστής που αγωνίζεται ως επιθετικός για την Μπεσίκτας στην Τουρκία και την εθνική ομάδα του Καναδά.

Σταδιοδρομία
------------

Έπαιξε κολεγιακό ποδόσφαιρο για τους Χάσκι του Κονέκτικατ, ο Λάριν ήταν η πρώτη επιλογή του Μέιτζορ Λιγκ Σόκερ του 2015. Στην πρώτη του σεζόν με την Ορλάντο Σίτι ΣΚ, κατέρριψε το ρεκόρ των περισσότερων γκολ από πρωτοεμφανιζόμενο, σκοράροντας 17 γκολ σε 27 αγώνες και κερδίζοντας το βραβείο του καλύτερου πρωτάρη. Συνολικά πέτυχε 89 παιχνίδια και 44 γκολ για το Ορλάντο πριν μετακομίσει στην Μπεσίκτας τον Ιανουάριο του 2018. Με την τουρκική ομάδα κατέκτησε και τους τρεις εγχώριους τίτλους το 2020–21.

Διεθνής για τον Καναδά από το 2014, εκπροσώπησε τη χώρα σε τέσσερα ΚΟΝΚΑΚΑΦ Γκολντ Καπ (2015, 2017, 2019 και 2021), φτάνοντας στους ημιτελικούς στο τελευταίο από αυτά τα τουρνουά. Είναι πρώτος σκόρερ στην ιστορία της Εθνικής Καναδά με 24 γκολ.

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Orlando City forward Cyle Larin named 2015 AT&T Rookie of the Year». Ανακτήθηκε στις 22 Ιανουαρίου 2022.
2. ↑  «Cyle Larin Cyle Christopher Larin (Player)». Ανακτήθηκε στις 22 Ιανουαρίου 2022.
3. ↑  «CONCACAF Championship, Gold Cup 2021». Ανακτήθηκε στις 22 Ιανουαρίου 2022.
4. ↑  «Canada - Record International Players». Ανακτήθηκε στις 15 Ιουλίου 2022.
Smart Crosstown / εμπρός.
Smart Crosstown / πίσω.
Το **Smart Crosstown** ήταν ένα πρωτότυπο αυτοκίνητο (concept car) από τη γερμανική αυτοκινητοβιομηχανία Smart. Παρουσιάστηκε στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2005, ως ένα υβριδικό πειραματικό μοντέλο, με βάση το Smart Fortwo πρώτης γενιάς.

Το Crosstown ήταν μία σχεδιαστική σπουδή πάνω σε ενδεχόμενες μελλοντικές εκδόσεις του Fortwo cabrio που θα απευθύνονται κυρίως στο νεανικό κοινό. Συγκεκριμένα, διέθετε ιδιαίτερα ελκυστικά και φωτεινά χρώματα, μέσα και έξω, ενώ έφερε ημιανοιχτή οροφή targa και αναδιπλούμενο παρμπρίζ, με αποτέλεσμα ένα πολύ φωτεινό εσωτερικό. Ο βασικός του στόχος, ήταν να παρέχει στον οδηγό του μία διαφορετική αντίληψη του περιβάλλοντός του, με μία αίσθηση ελευθερίας.

Επίσης, το σαλόνι του Crosstown, αν και θύμιζε λίγο αυτό του Fortwo παραγωγής, είχε πρόσθετα φουτουριστικά στοιχεία, όπως διάφανα όργανα στο κοντέρ, κινητό τηλέφωνο και σύστημα δορυφορικής πλοήγησης με πλήρη οθόνη. Σημειωτέον ότι στο τότε Fortwo παραγωγής, δηλαδή στην πρώτη γενιά του, το έξτρα σύστημα πλοήγησης ήταν ακόμα χωρίς έγχρωμη και πλήρους μεγέθους οθόνη, και διέθετε μόνο ενδείξεις με βέλη προς τη σωστή κατεύθυνση, χωρίς όμως να δείχνει χάρτες. Για την ιστορία, η έγχρωμη οθόνη υιοθετήθηκε τελικώς στο Smart Fortwo δεύτερης γενιάς, το οποίο κυκλοφόρησε για πρώτη φορά στην αγορά τον Μάρτιο του 2007.

|  |  |
| --- | --- |
| Smart Crosstown / ο πίνακας οργάνων. | Smart Crosstown / το ταμπλό. |

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Smart Crosstown** |

* www.automobilemag.com/auto\_shows/ 2005 Frankfurt Auto Show - Smart Crosstown concept. Αρχειοθετήθηκε 2011-06-06 στο Wayback Machine.
Ο **Ιωάννης Σάββας Πασάς** ήταν Έλληνας στη καταγωγή, Χριστιανός και ανώτερος πολιτικός υπάλληλος στην Οθωμανική Αυτοκρατορία.

Βιογραφικά στοιχεία
-------------------

Ο Ιωάννης Σάββας γεννήθηκε στα Ιωάννινα και από μικρή ηλικία βρέθηκε στη Κωνσταντινούπολη όπου και σπούδασε ιατρός. Εισερχόμενος στην οθωμανική διοίκηση κερδίζοντας την εμπιστοσύνη των ανωτέρων του γρήγορα εξελίχθηκε ανώτερος διοικητικός υπάλληλος. Το 1866 διορίστηκε νομάρχης Σφακίων στη τουρκοκρατούμενη Κρήτη ορίζοντας πρωτεύουσα του νομού τον Βάμο Αποκορώνου. Στη διάρκεια της εκεί παραμονής του ξέσπασε η Κρητική επανάσταση του 1866. Αργότερα, το 1874, επέστρεψε στην Κωνσταντινούπολη όπου και ανέλαβε διευθυντής της Αυτοκρατορικής Σχολής. Το 1878 επί Σουλτάνου Αμπντούλ Χαμίτ Β΄ ανέλαβε υπουργός δημοσίων έργων όπου και έλαβε τότε τον τίτλο του Πασά. Το 1878 διορίστηκε διοικητής στην Αλγερία και τον επόμενο χρόνο ανέλαβε υπουργός εξωτερικών, ενώ λίγο αργότερα ανέλαβε και πάλι υπουργός δημοσίων έργων.  
 
Το 1887 διορίστηκε Γενικός Διοικητής Κρήτης. Ο διορισμός του αυτός προκάλεσε την αγανάκτηση του χριστιανικού πληθυσμού της Κρήτης όπου μετά την μεσολάβηση των προξένων των Μεγάλων Δυνάμεων οι οποίοι και εγγυήθηκαν ότι ο Σάββας θα διοικήσει δίκαια και πατρικά τον ανέχθηκαν. 
Τελικά όμως, το 1889, μετά τη νέα εξέγερση των Κρητών, ο Σουλτάνος Αμπντούλ Χαμίτ Β΄ θεωρώντας τον Σάββα Πασά ανεπαρκή, τον απέλυσε της θέσης του, καταφεύγοντας έτσι εκείνος στη Γαλλία, στη πόλη Νεϊγύ όπου και πέθανε εκεί το 1900.

Σημειώνεται ότι την περίοδο που ο Σάββας Πασάς ασκούσε καθήκοντα υπουργού Εξωτερικών (1879), είχε προβάλει διάφορα εμπόδια για απευθείας συνεννοήσεις με το Βασίλειο της Ελλάδας περί καθορισμού της γραμμής των συνόρων Θεσσαλίας και Ηπείρου, σύμφωνα με τη σχετική απόφαση του Βερολίνειο Συνεδρίου του 1878, συνέχεια εκείνων που είχε προβάλει ο προκάτοχός του Καραθεοδωρής πασάς. Τελικά με την επέμβαση του τότε Γάλλου πρέσβη στη Κωνσταντινούπολη Φουρνιέ άρχισαν κάποιες συζητήσεις που πουθενά όμως δεν κατέληγαν μέχρι που τελικά επιλήφθηκε ο Γλάδστων. Η συμπεριφορά αυτή του Σάββα Πασά την εποχή εκείνη ήταν αρκετή ώστε να μη χαίρει και μεγάλης εκτίμησης εκ μέρους των Ελλήνων διπλωματών και στρατιωτικών.

Συγγραφικό έργο
---------------

Ο Ιωάννης Σάββας Πασάς αν και χριστιανός στο θρήσκευμα φέρεται να μελέτησε ιδιαίτερα την ισλαμική θρησκεία για την οποία και συνέγραψε σπουδαία πραγματεία στην εποχή του που έφερε τον τίτλο "*Theorie de Droit Musulman*" (= Θεωρίες του Ισλαμικού Νόμου).

Πηγές
-----

* "Μεγάλη Ελληνική Εγκυκλοπαίδεια" τομ.ΚΑ΄, σελ.405.
* Κ. Παπαρρηγόπουλος "Ιστορία του Ελληνικού Έθνους" τομ.7ος, σελ.415.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 242496881
* GND: 1131518446

 |

 |
Το **4320p** είναι ένα εναλλακτικό όνομα για το 8K UHD, μια ανάλυση που έχει προγραμματιστεί να κυκλοφορήσει σε μελλοντικά προϊόντα UHDTV. Ο αριθμός 4320 σημαίνει 4.320 γραμμές pixels στο κάθετο πλαίσιο της οθόνης. Η τεχνολογία αναπτύχθηκε το 2010, με το πρώτο μοντέλο να βγαίνει στην αγορά το 2012 με τα μοντέλα Sharp's 85" 8K LCD TV και Panasonic's 145" 8K Plasma Display.

Επισκόπηση
----------

Είναι 7680×4320 pixels (με 33,1 megapixels σε αναλογία 16:9) και έχει 16 φορές την ανάλυση μιας κανονικής τηλεόρασης 1080p HD και τέσσερις φορές μεγαλύτερη από τις τελευταίες 4k.

Ιστορία
-------

Το NHK έκανε δοκιμές με επιτυχία στην Super Hi-Vision 4320p HDTV.

Συσκευές
--------

### TVs/Monitors

Sharp's 85" 8K LCD TV, ανάλυσης 7680×4320 - International Consumer Electronics Show (CES) 2012

Panasonic's 145" 8K Plasma Display, ανάλυσης 7680×4320 - Internationale Funkausstellung Berlin (IFA) 2012

LG's 98" 8K LCD TV, ανάλυσης 7680×4320 - Internationale Funkausstellung Berlin (IFA) 2014

Samsung's 110" 8K 3D LCD TV, ανάλυσης 7680 × 4320 - International Consumer Electronics Show (CES) 2015

### Πρώτη κάμερα

Στις 6 Απριλίου του 2013, το Astro Design ανακοίνωσε την AH-4800, με δυνατότητα εγγραφής ανάλυσης 8Κ.

Σύγκριση
--------

4320p| 1080p | 1080p | 1080p | 1080p |
| 1080p | 1080p | 1080p | 1080p |
| 1080p | 1080p | 1080p | 1080p |
| 1080p | 1080p | 1080p | 1080p |

4320p| 2160p | 2160p |
| 2160p | 2160p |

Δείτε επίσης
------------

* 4320p, 2160p, 1080p, 1080i, 720p, 576p, 576i, 480p, 480i, 360p, 240p
* High-definition television (HDTV)

Παραπομπές
----------

1. ↑  «8K UHDTV: How do you send a 48Gbps TV signal over terrestrial airwaves?». www.extremetech.com/.
2. ↑  «NHK Successfully Tests Super Hi-Vision 4320p HDTV». www.pcmag.com/.
Ο **Κάρολ Γκρουσέτσκι** (*Karol Gruszecki*, γενν. 4 Νοεμβρίου 1989) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Πόλσκι Τσούκιερ Τόρουν.

Σταδιοδρομία σε συλλόγους
-------------------------

Ο Γκρουσέτσκι ξεκίνησε την επαγγελματική σταδιοδρομία του από τη βελγική Σπιρού Σαρλερουά τη σεζόν 2013-14. Ολοκλήρωσε τη σεζόν ως δανεικός στην πολωνική Τσάρνι Σλουπσκ. Την επόμενη σεζόν, ο Γκρουσέτσκι υπέγραψε πλήρες συμβόλαιο με την Τσάρνι Σλουπσκ. Στο τέλος της σεζόν 2014-15, ονομάστηκε στην Κορυφαία Ομάδα του Πρωταθλήματος Πολωνίας. Επίσης, τερμάτισε δεύτερος στη ψηφοφορία για τον Καλύτερο Πολωνό Παίκτη. Το καλοκαίρι του 2015, υπέγραψε με την πρωταθλήτρια Μπάσκετ Ζιελόνα Γκούρα. Αγωνίστηκε με την ομάδα για δύο σεζόν, πριν υπογράψει με την Πιερνίκι Τόρουν. 

Στις 19 Φεβρουαρίου 2018, η Πιερνίκι Τόρουν κέρδισε το πρώτο της τρόπαιο, όταν κέρδισε τη Ζιελόνα Γκούρα με 88-80 στον τελικό του Κυπέλλου Πολωνίας. Ο Γκρουσέτσκι ονομάστηκε ο Πολυτιμότερος Παίκτης της διοργάνωσης.

Διεθνής σταδιοδρομία
--------------------

Ο Γκρουσέτσκι συμμετείχε με την Εθνική Πολωνίας στο Ευρωμπάσκετ του 2015 και του 2017. 

Ήταν μέλος της Εθνικής Πολωνίας, που συμμετείχε στο Παγκόσμιο Κύπελλο του 2019 στην Κίνα.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 31859. Ανακτήθηκε στις 4  Απριλίου 2022.
3. ↑  «Polski Cukier Toruń zdobywa Puchar Polski». Sport.pl. 19 Φεβρουαρίου 2018.. Ανακτήθηκε στις 20 Φεβρουαρίου 2018.
4. ↑  «Gortat headlines Poland's EuroBasket 2015 roster». *www.fiba.basketball* (στα Αγγλικά). 19 Αυγούστου 2015.
5. ↑  «Mundobasket 2019: Με το... δεξί η Πολωνία, 80-69 τη Βενεζουέλα (highlights)». *www.fosonline.gr*. 31 Αυγούστου 2019.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Πολωνίας - Παγκόσμιο Κύπελλο Ανδρών FIBA 2019 - 8η θέση |
| --- |
|  |
| 000 | 
* 2 Μπαλτσερόφσκι
* 3 Σοκοουόφσκι
* 5 Τσελ
* 6 Σλότερ
* 9 Πονίτκα
* 12 Βατσίνσκι
* 13 Ολεϊνίτσακ
* 15 Λατσίνσκι
* 33 Γκρουσέτσκι
* 34 Χριτσάνιουκ
* 55 Κοσάρεκ
* 77 Κούλιγκ
* Προπ.: Μάικ Τέιλορ
 |  |

 |
Η **Καΐσα Ατακάνοβα** (γεννημένη στις 18 Ιουλίου 1957) είναι βιολόγος από την Καραγκάντα του Καζακστάν και ειδικεύεται στα γενετικά αποτελέσματα της πυρηνικής ακτινοβολίας. Λόγω του κοινωνικού ακτιβισμού της, της απονεμήθηκε το διεθνές Περιβαλλοντικό Βραβείο Γκόλντμαν το 2005,  επειδή ηγήθηκε μίας εκστρατείας για την αποτροπή της εμπορικής εισαγωγής πυρηνικών αποβλήτων στο Καζακστάν.

Η Ατακάνοβα είναι ιδρύτρια και πρώην ηγέτης του *Οικολογικού Κέντρου* της Καραγκάντα (γνωστή ως *EcoCenter*).

Νεαρή ηλικία
------------

Η Ατακάνοβα γεννήθηκε στην Καραγκάντα του Καζακστάν. Ο πατέρας της ήταν ανθρακωρύχος και αγωνίστηκε επίσης στον Β 'Παγκόσμιο Πόλεμο. Μεγαλώνοντας, ένιωθε άνετα στη φύση και είχε έντονο ενδιαφέρον για τα ζώα, γεγονός που την οδήγησε να σπουδάσει βιολογία και να γίνει περιβαλλοντική ακτιβίστρια.

Οι επιπτώσεις της ακτινοβολίας έχουν επηρεάσει την οικογένειά της, καθώς τόσο οι γονείς όσο και η αδερφή της έχουν πεθάνει από καρκίνο. Ο μόνος άλλος αδελφός της, διαγνώστηκε επίσης με καρκίνο.

Καριέρα και έρευνα
------------------

Με την αποφοίτησή του στη βιολογία από το κρατικό πανεπιστήμιο της Καραγκάντα, η Ατακάνοβα ξεκίνησε περιβαλλοντική και βιολογική έρευνα. Ακολουθώντας το ενδιαφέρον της για τις επιπτώσεις των πυρηνικών αποβλήτων στο Καζακστάν, ειδικεύτηκε στις γενετικές επιπτώσεις της πυρηνικής ακτινοβολίας στα αμφίβια, εστιάζοντας κυρίως στους βατράχους.

Έκανε έρευνα στην *περιοχή δοκιμών Σεμιπαλατίνσκ*, επίσης γνωστό ως πολύγωνο, το οποίο ήταν ένας χώρος δοκιμών για σοβιετικά πυρηνικά όπλα. Μέσω αυτής της έρευνας, μπόρεσε να μελετήσει τις επιπτώσεις της ακτινοβολίας σε ανθρώπους και ζώα που είχαν επηρεαστεί άμεσα.

Το 1992, ίδρυσε το *Οικολογικό Κέντρο Karaganda* (*EcoCenter)*, το οποίο της επέτρεψε να συνεργαστεί απευθείας με άτομα που έχουν εκτεθεί σε ακτινοβολία. Ο σκοπός αυτού ήταν να ενημερώσει τους ανθρώπους για το πώς η έκθεση σε ακτινοβολία θα μπορούσε να επηρεάσει τις συνθήκες διαβίωσής τους. Μέσω του EcoCenter, η Ατακάνοβα μπόρεσε να ηγηθεί μίας επιτυχημένης εκστρατείας για την αποτροπή της εμπορικής εισαγωγής και διάθεσης πυρηνικών αποβλήτων στο Καζακστάν.

Προσωπικά επιτεύγματα
---------------------

Η Atakhanova είναι η ιδρύτρια του *Οικολογικού Κέντρου* της Καραγκάντα ή *EcoCenter*, το οποίο επικεντρώνεται στην προστασία του περιβάλλοντος και στην προώθηση της δημοκρατίας των λαών. Είναι επίσης ιδρυτικό μέλος της *Συμμαχίας των Γυναικών για τη Γη* (*WEA*), μία οργάνωση που επιδιώκει να ενδυναμώσει τις γυναίκες και να τις εξοπλίσει με τις δεξιότητες και τα εργαλεία που απαιτούνται για την προστασία της γης.

Βραβεία
-------

* Παραλήπτης Περιβαλλοντικού Βραβείου Γκόλντμαν 2005.

Δείτε επίσης
------------

* Πυρηνική ενέργεια στο Καζακστάν

Παραπομπές
----------

1. ↑  Goldman Environmental Prize (2013-10-03), *Kaisha Atakhanova: 2005 Goldman Prize winner, Kazakhstan*, ανακτήθηκε στις 2018-05-10
2. 1 2 3 4  Pearce, Fred (7 Μαΐου 2005). «Interview: After the bomb». *New Scientist* (στα Αγγλικά). Ανακτήθηκε στις 12 Φεβρουαρίου 2019.
3. ↑  «Semipalatinsk Test Site», *Wikipedia*, 2018-10-20, ανακτήθηκε στις 2019-02-12
4. ↑  «What We Do». *Women's Earth Alliance* (στα Αγγλικά). Ανακτήθηκε στις 11 Φεβρουαρίου 2019.